
VALER DORNEANU



Vă înaintăm, alăturat, Raportul la proiectul de Lege pentru aprobarea Ordonanţei de urgenţă a Guvernului nr.45/2001 privind producţia de apă grea în perioada 2001 - 2004 la Regia Autonomă pentru Activităţi Nucleare şi acumularea acesteia de către Administraţia Naţională a Rezervelor de Stat.



La întocmirea raportului comisia a avut în vedere următoarele avize:



- Consiliul Legislativ.



p.PREŞEDINTE,                                       SECRETAR,

                       Ioan Bivolaru                                          Aurelia Vasile          

RAPORT

la proiectul de Lege pentru aprobarea Ordonanţei de urgenţă a Guvernului nr.45/2001 privind producţia de apă grea în perioada 2001 - 2004 la Regia Autonomă pentru Activităţi Nucleare şi acumularea acesteia de către Administraţia Naţională a Rezervelor de Stat


Cu adresa nr.291 din 21 mai 2001, în conformitate cu prevederile art.89 şi 107 din Regulamentul Camerei Deputaţilor, Biroul Permanent al Camerei Deputaţilor a sesizat Comisia pentru industrii şi servicii, cu dezbaterea şi avizarea în fond a proiectului de Lege pentru aprobarea Ordonanţei de urgenţă a Guvernului nr.45/2001 privind producţia de apă grea în perioada 2001 - 2004 la Regia Autonomă pentru Activităţi Nucleare şi acumularea acesteia de către Administraţia Naţională a Rezervelor de Stat. 



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege sus-menţionat, în şedinţa din data de 24.05.2001, având în vedere şi avizul favorabil primit de la Consiliul Legislativ, şi punctul de vedere favorabil al Guvernului şi au hotărât să propună plenului Camerei Deputaţilor adoptarea proiectului de Lege pentru aprobarea Ordonanţei de urgenţă a Guvernului nr.45/2001 privind producţia de apă grea în perioada 2001 - 2004 la Regia Autonomă pentru Activităţi Nucleare şi acumularea acesteia de către Administraţia Naţională a Rezervelor de Stat, în forma adoptată de Senat.


Proiectul de lege reglementează producţia de 500 de tone şi stocarea ca rezervă de stat a apei grele produse de ROMAG - Drobeta Turnu Severin în perioada 2001 - 2004, precum şi compensarea valorii acesteia cu obligaţiile datorate de către regie către bugetul de stat şi către furnizorii de bunuri şi servicii, şi ale furnizorilor în domeniu către bugetul de stat.



Prin obiectul său de reglementare şi conţinutul său, proiectul de lege face parte din categoria legilor ordinare.


p.PREŞEDINTE,                                      SECRETAR,

                      Ioan Bivolaru                                          Aurelia Vasile
Expert,

Dr.Maria Cristina Bălănescu

